Florin Salam a intrat din nou în atenția publicului încă de la primele ore ale dimineții, pe 14 martie 2024. Polițiștii au intrat în casa manelistului cu mandat pentru un alt dosar în care este implicat acesta.
Artistul a trecut prin momente grele în ultima perioadă. După ce a aflat că o să fie din nou bunic, Florin Salam a fost săltat de polițiști. Se pare că problemele cu legea ale cântărețului de manele nu se mai termină.
În ce alt proces este implicat Florin Salam. Cântărețul de manele se află în arest
Celebrul artist a fost reținut de polițiști pentru 24 de ore și este audiat de oamenii legii pentru plângerile pe care le-au depus mai mulți oameni, conform spynews.ro. Florin Salam ar fi amestecat într-un dosar de înșelăciune.
Se pare că manelistul nu ar fi fost prezent la un eveniment după ce a încasat banii pentru cântare. De asemenea, Florin Salam s-a ales cu o serie de reclamații prin care se specifica faptul că acesta nu și-ar mai fi făcut apariția la cântări, după ce a primit sume impresionante de bani. Câteva persoane au adus și dovezi împotriva artistului.
După ce a fost ridicat de oamenii legii, soția cântărețului de manele a mers de urgență la secția de Poliție, fără a oferi declarații despre situația delicată în care se află partenerul său.
"Astăzi, 14 martie 2023, poliţiştii Direcției Generale de Poliţie a Municipiului București – Secția 2 Poliție pun în aplicare trei mandate de percheziție domiciliară, în Municipiul București, într-un dosar penal în care sunt efectuate cercetări privind săvârșirea a trei infracțiuni de înșelăciune, prejudiciul fiind de aproximativ 18.000 de euro.
În fapt, la nivelul Secției 2 Poliție au fost înregistrate plângerile a trei persoane care sesizau faptul că ar fi plătit anumite sume unui bărbat, pentru prestarea unor servicii muzicale, însă acesta nu și-ar fi onorat înțelegerile și nici n-ar fi restituit banii primiți. Sesizările au fost depuse în zilele de 12 aprilie 2023, 16 ianuarie 2024 și 21 februarie 2024.
Astfel, în urma cercetărilor și investigațiilor desfășurate, în sarcina bărbatului bănuit de comiterea faptelor s-a stabilit următoarea activitate infracțională:
- în cursul zilei de 21 iulie 2020, în timp ce se afla în incinta unui restaurant din Sectorul 1, în urma unei înțelegeri verbale cu o persoană, aceasta i-ar fi plătit bărbatului, cu titlu de avans, 3.000 de euro pentru prestarea unui program muzical, în vara anului 2021, la o petrecere. Ulterior, bănuitul nu și-a respectat promisiunea și nu i-ar fi returnat persoanei vătămate suma încasată.
- la data de 28 ianuarie 2023, o altă persoană ar fi mers la locuința bărbatului, iar în urma unei înțelegeri verbale, i-ar fi plătit acestuia cu titlu de avans, 10.000 de euro pentru a presta servicii muzicale în data de 13 august 2023, însă în seara respectivă, bărbatul nu s-ar fi prezentat și nici nu a returnat banii persoanei vătămate.
- la data de 14 mai 2023, una dintre persoanele vătămate ar fi mers la locuința bănuitului, iar în urma unei înțelegeri verbale, i-ar fi plătit acestuia cu titlu de avans 25.500 de lei, pentru a presta servicii muzicale, în data de 29 septembrie 2023, însă bărbatul nu s-ar fi prezentat și, ulterior, nici nu ar fi restituit banii primiți.
Din cercetări, s-a stabilit că bănuitul ar fi săvârșit faptele în complicitate cu alți doi bărbați.
În vederea administrării materialului probator, în această dimineață, vor fi puse în executare trei mandate de percheziție domiciliară, urmând ca persoanele vizate să fie conduse la audieri, în vederea dispunerii măsurilor legale ce se impun.
Cercetările sunt continuate de către Secția 2 Poliție, sub supravegherea Parchetului de pe lângă Judecătoria Sectorului 1, sub aspectul săvârșirii a trei infracțiuni de înșelăciune.
Facem precizarea că efectuarea percheziţiei domiciliare este o etapă în cadrul procesului penal reglementată de Codul de procedură penală, ce are drept scop administrarea probatoriului necesar soluţionării cauzei, care nu poate, în nicio situaţie, să înfrângă principiul prezumţiei de nevinovăţie", se arată în comunicatul Poliției, conform sursei citate.
Olivia Munn a fost diagnosticată cu cancer la sân. Ce mesaj emoționant a postat actrița...